Pielikums Nr.1

**Iekšējās kārtības noteikumi**

Sociālais dienests/pakalpojuma sniedzējs (turpmāk – sociālais dienests/pakalpojuma sniedzējs) saskaņā ar noslēgto Līgumu sniedz Jums (Klientei/Klientam) iespēju izmantot krīzes dzīvokli (turpmāk – dzīvoklis). Jums ir pienākums ievērot šādus dzīvokļa **Iekšējās kārtības noteikumus**:

* Dzīvoklī ir tiesības uzturēties tikai tām personām, ar kurām ir noslēgts Līgums ar Sociālo dienestu/pakalpojuma sniedzēju, kā arī šo personu nepilngadīgajiem bērniem un citām personām, par ko ar Sociālo dienestu noslēgta Vienošanās.
* Jūsu un citu dzīvokli izmantojošo personu drošības nolūkā **NAV** atļauts izpaust trešajām personām dzīvokļa adresi vai jebkāda cita veida informāciju, kas saistīta ar dzīvokli vai tajā dzīvojošajām citām personām.
* Aizliegts dzīvoklī ievest vai ielaist nepiederošas personas.
* **Dzīvoklī ir aizliegts izturēties necienoši, vardarbīgi vai citādi aizskaroši pret jebkuru personu**.
* Kliente/klients uzņemas pilnu atbildību par savu un savu bērnu, ja tie izmitināti kopā ar Klienti, drošību, aprūpi un barošanu, par veselības stāvokli un higiēnas pasākumiem, kā arī rīcību un uzvedību. Aizliegts atstāt bērnus bez pieskatīšanas.
* Kliente/klients nes atbildību par sev piederošām mantām un naudu. Neskaidrību un/vai konfliktu gadījumos nepieciešams informēt sociālo darbinieku.
* Klientei/klientam ir pienākums piedalīties dzīvokļa kopīgajās sapulcēs. Sapulces nosakāmas ne retāk kā vienu reizi nedēļā, sapulces laiku saskaņojot ar sociālo darbinieci un pārējiem dzīvokļa iemītniekiem.
* Klientam ir pienākums ievēro ugunsdrošības noteikumus un citus normatīvos aktus.
* Klients aktīvi piedalās savu problēmu risināšanā un nepieciešamības gadījumā slēdz vienošanos ar sociālo darbinieku.
* Aizliegts bojāt dzīvokļa inventāru, sadzīves tehniku, mēbeles u.c. dzīvoklī esošos priekšmetus.
* Klientam ir pienākums uzturēt kārtībā istabu, kurā viņa dzīvo, un veikt tajā uzkopšanu vismaz vienu reizi dienā, kā arī uzturēt kārtībā koplietošanas telpas un veikt tajās uzkopšanu atbilstoši koplietošanas telpu uzkopšanas grafikam.
* Dzīvokli neuzturēties ar ielas apaviem. Ievērot personīgo higiēnu.
* Klientam ir pienākums pēc dzīvokļa virtuves izmantošanas to aiz sevis pašai sakārtot. Ēšana ir paredzēta tikai virtuvē, ēdienus un dzērienus istabā ienest nav atļauts.
* Klientam ir pienākums saudzēt dzīvokļa inventāru un, atstājot dzīvokli, nododiet to nesabojātu un tīru.
* Dzīvokļa telpās **aizliegts atrasties alkohola**, narkotisko, psihotropo vai toksisko vielu reibumā.
* Dzīvokļa telpās **aizliegts lietot** un ienest alkoholu, narkotiskās, psihotropās vai toksiskās vielas.
* Dzīvokļa telpās, tostarp uz balkona, kā arī dzīvojamās mājas kāpņu telpā, **aizliegts smēķēt.** Smēķēt atļauts tikai ārā, ārpus dzīvojamās mājas.
* Aizliegts ienest dzīvoklī jebkāda veida ieročus un citus priekšmetus, produktus vai vielas, kas apdraud pašu Klientu vai citus cilvēkus.
* Dzīvoklīaizliegts ienest vai turēt mājdzīvniekus.
* Aizliegts aiztikt darbinieku vai citu klientu mantas, vai dzīvokļa inventāru, kā arī iznest tos no dzīvokļa telpām.
* Uzturēšanas ārpus dzīvokļa pēc plkst. 23:00, jāsaskaņo ar sociālo darbinieku, līdz attiecīgās dienas plkst.18:00. Klientam aizliegts nenakšņot dzīvoklī bez iepriekšējas saskaņošanas ar sociālo darbinieku.

IEPAZINOS:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*Paraksts*)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*Vārds, Uzvārds*)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*Datums*)